รัฐบาลไทย-ข่าวทำเนียบรัฐบาล-ปลัดเกษตรฯ สั่งด่วนทุกหน่วยงานในสังกัด เร่งช่วยเหลือเกษตรกรและประชาชนที่ได้รับผลกระทบจากสถานการณ์น้ำท่วมฉับพลันทางภาคใต้
วันศุกร์ที่ 4 ธันวาคม 2563
ปลัดเกษตรฯ สั่งด่วนทุกหน่วยงานในสังกัด เร่งช่วยเหลือเกษตรกรและประชาชนที่ได้รับผลกระทบจากสถานการณ์น้ําท่วมฉับพลันทางภาคใต้
ปลัดเกษตรฯ สั่งด่วนทุกหน่วยงานในสังกัด เร่งช่วยเหลือเกษตรกรและประชาชนที่ได้รับผลกระทบจากสถานการณ์น้ําท่วมฉับพลันทางภาคใต้
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยถึงข้อสั่งการที่ให้ทุกหน่วยงานในสังกัดกระทรวงเกษตรและสหกรณ์เร่งให้ความช่วยเหลือเกษตรกรและประชาชนที่ได้รับผลกระทบจากสถานการณ์น้ําท่วมฉับพลันทางภาคใต้อย่างเร่งด่วนว่าจากอิทธิพลมรสุมตะวันออกเฉียงเหนือที่พัดปกคลุมอ่าวไทยและภาคใต้ประกอบกับมีหย่อมความกดอากาศต่ําปกคลุมประเทศมาเลเซีย ส่งผลให้เกิดสถานการณ์น้ําท่วมฉับพลัน น้ําไหลหลากดินสไลด์ และวาตภัย ในพื้นที่ภาคใต้ช่วงวันที่ 25 พฤศจิกายน 2563–ปัจจุบันจํานวน 8จังหวัด ได้แก่ จังหวัดนครศรีธรรมราช
สุราษฎร์ธานี พัทลุง สงขลา ตรัง สตูลยะลาและจังหวัดนราธิวาส สถานการณ์กลับเข้าสู่ภาวะปกติแล้ว2จังหวัด ปัจจุบันยังคงมีสถานการณ์ 6 จังหวัด ได้แก่จังหวัดนครศรีธรรมราชสุราษฎร์ธานี พัทลุง สงขลา ตรัง และจังหวัดนราธิวาส
“ทั้งนี้ได้สั่งการไปยังเกษตรและสหกรณ์จังหวัดในฐานะผู้อํานวยการศูนย์ติดตามและแก้ไขปัญหาภัยพิบัติด้านการเกษตรจังหวัดดําเนินการติดตามประกาศของกรมอุตุนิยมวิทยาอย่างต่อเนื่อง และประสานข้อมูลกับหน่วยงานในสังกัดเพื่อประเมินสถานการณ์ วิเคราะห์ความเสี่ยง และแจ้งเตือนไปยังเกษตรกรให้ทราบเพื่อเตรียมความพร้อม รวมทั้งให้ติดตามประกาศเตือนภัย และข่าวสารจากทางราชการอย่างใกล้ชิดโดยบูรณาการทํางานของหน่วยงานในสังกัดและประสานการปฏิบัติงานร่วมกับกองอํานวยการป้องกันและบรรเทาสาธารณภัยกลางและจังหวัด ในการเตรียมการป้องกันและแก้ไขปัญหาอย่างใกล้ชิดซึ่งจะต้องแบ่งพื้นที่ และมอบหมายผู้รับผิดชอบในพื้นที่โดยมีเจ้าหน้าที่เกษตรและสหกรณ์จังหวัดเป็นผู้ประสานงานเมื่อเกิดสถานการณ์ให้หน่วยงานในสังกัดที่เกี่ยวข้องเร่งประเมินความเสียหาย และความต้องการความช่วยเหลือของเกษตรกรในพื้นที่ เพื่อที่จะให้ความช่วยเหลือเกษตรกรในพื้นที่ประสบภัยได้อย่างรวดเร็วและทันต่อสถานการณ์ โดยให้รายงานสถานการณ์ และประเมินผลกระทบด้านการเกษตร ตลอดจนการให้ความช่วยเหลือเกษตรกรและพื้นที่การเกษตรประสบภัย ส่งให้ศูนย์ติดตามฯ กระทรวงเป็นประจําทุกวัน จนกว่าสถานการณ์จะคลี่คลาย”ปลัดเกษตรฯ กล่าว
​ขณะเดียวกันกระทรวงเกษตรฯ ได้ดําเนินการให้ความช่วยเหลือเพื่อบรรเทาผลกระทบในเบื้องต้นไปแล้ว
โดยกรมชลประทาน ติดตั้งเครื่องสูบน้ํา 68 เครื่อง เครื่องผลักดันน้ํา 50 เครื่อง และเครื่องไฮโดรโฟวล์ 4เครื่อง
กรมปศุสัตว์จัดเตรียมเสบียงอาหารสัตว์ 5,567 ตัน ถุงยังชีพสําหรับสัตว์ 3,000 ถุง และทีมสัตวแพทย์เคลื่อนที่ 119 หน่วยได้ดําเนินการอพยพสัตว์ 874 ตัวแจกจ่ายเสบียงอาหารสัตว์จํานวน 17 ตัน (นครศรีธรรมราช 8 ตัน สงขลา 9 ตัน) สร้างเสริมสุขภาพสัตว์95 ตัว รักษาสัตว์ 63 ตัวและกรมประมง สนับสนุนเรือยาง1ลํา และรถยนต์บรรทุกหกล้อ1คัน พร้อมเจ้าหน้าที่ 21 นาย เพื่อช่วยเหลือผู้ประสบอุทกภัยในพื้นที่ จ.สงขลา จ.พัทลุง และ จ.ปัตตานีรวมทั้งสํานักงานสหกรณ์จังหวัดนครศรีธรรมราช ประกอบอาหารและแจกจ่ายอาหารเพื่อช่วยเหลือผู้ประสบอุทกภัย 400 กล่อง
อย่างไรก็ตามแม้ว่ามรสุมตะวันออกเฉียงเหนือที่พัดปกคลุมอ่าวไทยและภาคใต้มีกําลังอ่อนลงหย่อมความกดอากาศต่ําเคลื่อนปกคลุมหัวเกาะสุมาตรา ทําให้บริเวณภาคใต้มีฝนลดลงแต่ยังคงมีฝนตกหนักบางแห่งบริเวณจังหวัดปัตตานี ยะลา นราธิวาส ตรัง และสตูลจึงขอให้ประชาชนที่อาศัยอยู่ในพื้นที่เสี่ยงภัยในบริเวณดังกล่าว โดยเฉพาะบริเวณที่ลาดเชิงเขาและพื้นที่ลุ่มต่าง ๆ ระวังอันตรายจากฝนตกหนัก และฝนที่ตกสะสมอาจทําให้เกิดน้ําท่วมฉับพลันและน้ําป่าไหลหลากได้